Jan Senkevič

Jan Senkevič (1956 m. sausio 10 d. Virbiniškiuose, Vilniaus raj.) – filologas, Lietuvos lenkų politinis bei visuomenės veikėjas.

 Biografija 

1978 m. baigė Užsienio kalbų institutą Minske, įgijo filologo anglisto ir germanisto specialybę. 1978–1979 m. mokytojavo Baltarusijoje, Ašmenos rajone. 1979–1989 m. dienraščio „Czerwony Sztandar“ vertėjas, korespondentas, skyriaus vedėjas. 1989–1997 m. Lietuvos lenkų žurnalo „Magazyn Wilenski“ vyriausiojo redaktoriaus pavaduotojas ir vienas iš leidėjų. Lietuvos lenkų tematika paskelbęs apie 600 straipsnių Lietuvos, Lenkijos, Vakarų Europos šalių spaudoje.

1988 m. vienas iš Lietuvos lenkų sąjungos įkūrėjų, jos pirmininkas. 1994 m. kartu su kitais įkūrė politinę organizaciją Lietuvos lenkų rinkimų akciją, buvo jos pirmininkas.http://www3.lrs.lt/n/rinkimai/seim96/biogr.htm-110.htm 

1995–1997 m. ir 2000–2003 m. Vilniaus miesto savivaldybės tarybos narys. 1996–2000 m. Seimo narys. 1997 m. Šalčininkų rajono savivaldybės tarybos narys.

Žmona Nina, sūnus Radoslav, duktė Ivona.

 Šaltiniai 

Kategorija:Seimo nariai
Kategorija:Vilniaus politikai
Kategorija:Lietuvos lenkų politinių organizacijų veikėjai